stanford-oval/wikipedia huggingface dataset:
โลริส คารีอุส
แหล่งข้อมูลอื่น

Liverpool F.C. profile
| ด ค กผู้เล่นชุดปัจจุบันของสโมสรฟุตบอลนิวคาสเซิลยูไนเต็ด  |
| --- | --- |
 1 ดูเบรากา  2 ทริปเปียร์  3 Dummett  4 บอตมัน  5 แชร์  6 ลาสเซลล์ (c)  7 โจลินตัน  8 เชลวีย์  9 วิลสัน  10 แซ็ง-มักซีแม็ง  11 Ritchie  12 ลูอิส  13 ทาร์เก็ตต์  15 บานส์  17 Krafth  18 Fernández  19 Manquillo  20 คริส วูด  22 โพป  24 อัลมิรอน  26 Darlow  33 เบิร์น  36 ลองสตาฟฟ์  39 กีมาไรส์  ผู้จัดการ: ฮาว 
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  โปแลนด์ 
↑  "Squads for 2017/18 Premier League confirmed". Premier League. 1 September 2017. สืบค้นเมื่อ 9 September 2017.
↑  "Loris Karius: Overview". Premier League. สืบค้นเมื่อ 6 January 2018.
↑  "ลิเวอร์พูลบรรลุข้อตกลงคว้าตัวลอริส คาริอุส". คลังข้อมูลเก่าเก็บจากแหล่งเดิมเมื่อ 2016-07-30. สืบค้นเมื่อ 2016-09-28.
↑  ลิเวอร์พูลยืนยัน ลอริส คาริอุส สวมเสื้อหมายเลข 1[ลิงก์เสีย]
↑  "ลิเวอร์พูลตีตั๋วเข้ารอบ หลังถล่มดาร์บีขาดลอย". คลังข้อมูลเก่าเก็บจากแหล่งเดิมเมื่อ 2016-09-24. สืบค้นเมื่อ 2016-09-30.
↑  เบซิคตัส จัดการกระชากตัว ลอริส คาริอุส นายทวารเลือดเบียร์ มาจาก ลิเวอร์พูล เรียบร้อย
↑  "Liverpool keeper Karius taking legal action against loan club Besiktas over unpaid wages". Goal. 12 March 2019. สืบค้นเมื่อ 13 March 2019.
↑  "LORIS on Instagram: "Hi everyone, today I terminated my contract with BEŞİKTAŞ. It's a shame it comes to an end like this but you should know that I have tried…"". Instagram (ภาษาอังกฤษ). สืบค้นเมื่อ 2020-05-04.
↑  "Loris Karius: Liverpool goalkeeper terminates Besiktas loan". Sky Sports. 4 May 2020. สืบค้นเมื่อ 6 May 2020.
↑  "Loris Karius: Newcastle United sign ex-Liverpool keeper on initial deal until January". BBC Sport (ภาษาอังกฤษ). สืบค้นเมื่อ 2022-09-12.
↑  "Loris Karius". soccerway.com.
ขนมปังหวาน

อัมปัง เป็นตัวอย่างของขนมปังหวานที่พบได้ทั่วไป
ขนมปังเมลอน
โคโรเนะช็อกโกแลต
อาเงปัง
ขนมปังหวาน หรือ คาชิปัง (ญี่ปุ่น: 菓子パン; โรมาจิ: kashipan) คือขนมปังที่มีแป้งด้านนอกหวานหรือมีไส้ข้างในหวาน อัมปัง ขนมปังแยม และ ขนมปังครีม ได้ชื่อว่าเป็นขนมปังหวาน 3 ชนิดหลักของญี่ปุ่น
ภาพรวม

มาตรฐานการติดฉลากอาหารตามพระราชบัญญัติการติดฉลากอาหารของญี่ปุ่นได้แบ่งประเภทขนมปังออกเป็น โชกุปัง ขนมปังหวาน และ ขนมปังชนิดอื่น มาตรฐานการติดฉลากอาหารให้คำจำกัดความขนมปังหวานว่าเป็น "ขนมปังชนิดหนึ่งที่ใช้โดห่อหรือพับครีม แยม หรือ หรือ ไข่มัน หรือวางทับบนแป้งแล้วนำไปอบ โดยแป้งที่อบแล้วต้อง มีความชื้น 10% ขึ้นไป" โดยไม่รวมขนมปังที่อบแป้งในรูปโชกุปัง และรวมถึง "ขนมปังที่แปรรูปโดยใส่ไส้หรือทาด้วยครีม แยม ช็อกโกแลต ถั่ว น้ำตาล เนยเทียม หรือไขมัน ฯลฯ"
สาวเรียวกังหัวใจเกินร้อย

| --- | --- |
สาวเรียวกังหัวใจเกินร้อย   Hanasaku Iroha
ใบประชาสัมพันธ์อนิเมะเป็นภาพมิงโกะ โทะโมะเอะ โอะฮะนะ ยุอินะ และนะโกะ ซ้ายไปขวาตามลำดับ
花咲くいろは
แนว: ตลก วีรคติ นาฏกรรม เสี้ยวชีวิต
มังงะ
ฮะนะซะกุอิโระฮะ Hanasaku Iroha
เขียนโดย: พีเอเวิกส์ (P.A. Works)
วาดภาพโดย: เอโตะ ชิดะ (Eito Chida)
สำนักพิมพ์: สแควร์เอนิกซ์ (Square Enix)
นิตยสาร: กังงังโจเกอร์ (Gangan Joker)
กลุ่มเป้าหมาย: โชเน็ง
ตีพิมพ์ตั้งแต่: ธันวาคม 2553 – ตุลาคม 2555
จำนวนเล่ม: 5
อนิเมะโทรทัศน์
สาวเรียวกังหัวใจเกินร้อย Hanasaku Iroha
กำกับโดย: มะซะฮิโระ อันโด (Masahiro Andō)
สตูดิโอ: พีเอเวิกส์
เครือข่าย: โตเกียวเอ็มเอกซ์
ฉาย:  3 เมษายน 2554  –  25 กันยายน 2554
ตอน: 26
มังงะ
ฮะนะซะกุอิโระฮะ: กรีนเกิลส์กราฟฟิตี Hanasaku Iroha: Green Girls Graffiti
เขียนโดย: พีเอเวิกส์
วาดภาพโดย: จุง ซะซะเมะยุกิ (Jun Sasameyuki)
สำนักพิมพ์: บันไดวิชวล (Bandai Visual)
นิตยสาร: เว็บคอมิกเก็กกิง (Web Comic Gekkin)
กลุ่มเป้าหมาย: เซเน็ง
ตีพิมพ์ตั้งแต่: 1 กรกฎาคม 2554 – 2 กรกฎาคม 2555
จำนวนเล่ม: 2
ภาพยนตร์อนิเมะ
ฮะนะซะกุอิโระฮะโฮมสวีตโฮม Hanasaku Iroha Home Sweet Home
กำกับโดย: มะซะฮิโระ อันโด
เขียนบทโดย: มะริ โอะกะดะ (Mari Okada)
ดนตรีโดย: ชิโร ฮะมะงุชิ (Shiroh Hamaguchi)
สตูดิโอ: พีเอเวิกส์
ฉาย: 30 มีนาคม 2556
สาวเรียวกังหัวใจเกินร้อย (ญี่ปุ่น: 花咲くいろは; โรมาจิ: Hanasaku Iroha; "สีสันแห่งการผลิบาน") หรือเรียกโดยย่อว่า ฮะนะอิโระ (花いろ; "สีสันดอกไม้") เป็นชื่ออนิเมะโทรทัศน์ชุดหนึ่งซึ่งมะซะฮิโระ อันโด (Masahiro Andō) กำกับ, มะริ โอะกะดะ (Mari Okada) เขียนเรื่อง, เมล คิชิดะ (Mel Kishida) ออกแบบตัวละคร และบริษัทพีเอเวิกส์ (P.A. Works) ผลิตเพื่อเฉลิมฉลองปีที่สิบแห่งกิจการของตน โดยนำออกฉายทางโทรทัศน์ญี่ปุ่นในเดือนเมษายนถึงเดือนกันยายน 2554 ต่อมา ได้รับการดัดแปลงเป็นมังงะลงพิมพ์เป็นตอน ๆ ในนิตยสารด้วย
เนื้อหาว่าด้วยหญิงสาวคนหนึ่งซึ่งถูกมารดาส่งไปอยู่กับยายผู้เป็นเจ้าสำนักโรงแรมและบ่อน้ำร้อนเก่าแก่ โดยต้องทำงานเป็นบริกรในโรงแรมนั้นแลกที่อยู่ที่กิน กับทั้งต้องประเชิญและฟันฝ่าความกดดันตลอดจนอุปสรรคนานัปการเพื่อให้ได้รับการยอมรับจากคนรอบข้างและไปสู่อนาคตที่ดีกว่าดังมุ่งหวัง อนิเมะนี้ชี้ปัญหาหลายประการทางสังคม โดยเฉพาะปัญหาในวงครอบครัวและการทำงานที่นับวันผู้เยาว์จำต้องแบกรับมากขึ้นเนื่องจากการกระทำของผู้ใหญ่ โดยนำเสนอผ่านเนื้อเรื่องแนวตลก นาฏกรรม และวีรคติ เมื่อเผยแพร่แล้วก็ได้รับความนิยมเป็นอันมาก ทั้งเป็นโอกาสให้ฝ่ายบ้านเมืองญี่ปุ่นสร้างรายได้ทางการท่องเที่ยวด้วย
ครั้นปลายปี 2554 พีเอเวิกส์ประกาศว่า ได้ดำเนินโครงการที่สองของอนิเมะนี้ โดยเป็นอนิเมะยาวเรียก ฮะนะซะกุอิโระฮะโฮมสวีตโฮม (Hanasaku Iroha Home Sweet Home) เพื่อฉาย ณ โรงภาพยนตร์ญี่ปุ่นในปีถัดมา
การผลิตและเผยแพร่

อนิเมะนี้ บริษัทพีเอเวิกส์ ผลิต, ซะฮิโระ อันโด กำกับใหญ่, มะริ โอะกะดะ เขียนบท, คะนะมิ เซะกิงุชิ (Kanami Sekiguchi) กำกับการเคลื่อนไหวโดยสร้างตัวละครขึ้นจากแบบที่เมล คิชิดะ ร่างขึ้น, จิง อะเกะตะงะวะ (Jin Aketagawa) กำกับเสียง และชิโร ฮะมะงุชิ (Shirō Hamaguchi) ประพันธ์เพลงประกอบ
ครั้นแล้ว จึงออกฉายทางโทรทัศน์ญี่ปุ่นผ่ายเครือข่ายของโตเกียวเอ็มเอกซ์ (Tokyo MX) กับทั้งเผยแพร่ในสหรัฐอเมริกา แคนาดา สหราชอาณาจักร ไอร์แลนด์ ออสเตรเลีย นิวซีแลนด์ สวีเดน เดนมาร์ก นอร์เวย์ ฟินแลนด์ ไอซ์แลนด์ เนเธอร์แลนด์ บราซิล และโปรตุเกส สิบสี่ประเทศ ผ่านเว็บไซต์ครันชีโรล (Crunchyroll) ในเวลาเดียวกัน คือ ทุก ๆ วันอาทิตย์ ตั้งแต่วันอาทิตย์ที่ 3 เมษายน 2554 ถึงวันอาทิตย์ที่ 25 กันยายน ปีเดียวกันนั้น ต่อมา บริษัทโพนีแคนยอน (Pony Canyon) จึงเผยแพร่เป็นดีวีดีและบลูเรย์เป็นชุด ๆ ชุดแรกจำหน่ายตั้งแต่วันที่ 20 กรกฎาคม 2554 ชุดสุดท้าย คือ ชุดที่หก จำหน่ายตั้งแต่วันที่ 16 พฤศจิกายน 2554
สำหรับประเทศไทย บริษัทโรส มีเดีย แอนด์ เอ็นเตอร์เทนเมนท์ แถลงเมื่อวันที่ 3 มิถุนายน 2555 ในงานแคปซูลครั้งที่ 17 ที่โรงพยาบาล​เซนต์หลุยส์ กรุงเทพมหานคร ว่า ได้รับอนุญาตให้นำอนิเมะนี้เข้ามาเผยแพร่ มีกำหนดจำหน่ายตั้งแต่เดือนกันยายน 2555 แต่ภายหลังเลื่อนมาเริ่มจำหน่ายตั้งแต่วันที่ 18 ตุลาคม 2555 โดยเปิดตัว ณ งานมหกรรมหนังสือระดับชาติ ครั้งที่ 17 ในวันนั้นเอง
เพลง

อนิเมะสิบสามตอนแรกใช้เพลงเปิดชื่อ "ฮะนะโนะอิโระ" (ハナノイロ; ดอกไม้หลากสี) วงนะโนะ.ริเปะ (nano.RIPE) ร้อง และใช้เพลงปิดชื่อ "เฮซี" (Hazy; พร่ามัว) วงสเฟียร์ (Sphere) ร้อง ครั้นตอนที่สิบสี่สืบไปใช้เพลงเปิดชื่อ "โอะโมะกะเงะวาร์ป" (面影ワープ; "ตะกอนแห่งร่องรอย") วงนะโนะ.ริเปะร้อง และใช้เพลงปิดชื่อ "ฮะนะซะกุอิโระฮะ" วงแคล็มบน (Clammbon) ร้อง
อย่างไรก็ดี มีบางตอนใช้เพลงอื่นปิด คือ ตอนที่หกใช้เพลง "สึกิกะเงะโทะบุรังโกะ" (月影とブランコ; "ม้าโยกและจันทรา"), ตอนที่แปดใช้เพลง "ยุเมะจิ" (夢二; "ทางฝัน"), ตอนที่สิบเอ็ดใช้เพลง "ไซโบคิวกุ" (細胞キオク; "ความทรงจำของเซลล์") และตอนที่ยี่สิบสองใช้เพลง "ไฮลีป" (ハイリープ; "ทะยาน") วงนะโนะ.ริเปะร้องทั้งสี่เพลง
มีการใช้เพลงอีกสองเพลงประกอบวีดิทัศน์และอนิเมะประชาสัมพันธ์ ได้แก่ เพลง "แพทริเชีย" (パトリシア) กับเพลง "ยุเมะจิ" วงนะโนะ.ริเปะร้องทั้งสองเพลง และบริษัทแลนทิส (Lantis) จำหน่ายเป็นซิงเกิลเดียวกันตั้งแต่วันที่ 22 กันยายน 2553
อนึ่ง ในอนิเมะยังมีเพลงแทรกอีกสองเพลง คือ เพลง "บมโบะริโยะรุ" (雪洞夜; "ค่ำคืนแห่งโคม") คณะประสานเสียงเด็กซุงินะมิ (Suginami Children's Chorus Group) ร้อง กับเพลง "เรย์ออฟไลต์" (Ray of Light; ลำแสง) ไม่ปรากฏผู้ร้อง เพลงทั้งสองนี้กับเพลงอื่น ๆ อีกหกสิบเอ็ดเพลงที่ใช้ประกอบอนิเมะปรากฏอยู่ในอัลบัมชื่อ 'ฮะนะซะกุอิโระฮะ' ออริจินัลซาวด์แทร็ก (「花咲くいろは」 オリジナル・ サウンドトラック) ซึ่งแลนทิสจำหน่ายตั้งแต่วันที่ 28 กันยายน 2554
เรื่อง > เนื้อเรื่อง

ดูเพิ่ม: รายชื่อตอนในสาวเรียวกังหัวใจเกินร้อย
อนิเมะว่าด้วยโอะฮะนะ มะสึมะเอะ หญิงสาววัยสิบหกปี ซึ่งอาศัยอยู่ในกรุงโตเกียวกับซะสึกิ มะสึมะเอะ มารดา แต่มารดาหนีหนี้สินตามคนรักไปและให้เธอไปอาศัยอยู่กับซุอิ ชิจิมะ ยายที่มิเคยพบหน้าค่าตากันมาก่อน ยายของโอะฮะนะเป็นเจ้าสำนักโรงแรมและบ่อน้ำร้อนชื่อ "คิสซุอิ" (喜翆荘) ซึ่งมีอายุเก่าแก่ถึงสมัยไทโช นางซุอิให้หลานทำงานที่โรงแรมเพื่อแลกค่าอยู่ค่ากิน ณ ที่นั้น โอะฮะนะพบว่า ตนเองไม่สามารถเข้ากับพนักงานหลาย ๆ คนได้ จึงท้อแท้เป็นอันมาก ทว่า เมื่อกำหนดใจไว้แล้วว่า จะใช้โอกาสนี้เปลี่ยนแปลงชีวิตตนให้ดีขึ้น ก็ได้พยายามปรับปรุงความสัมพันธ์กับคนทั้งปวงหมายจะไปสู่อนาคตที่ดีกว่านี้
เรื่อง > ฉาก

เนื้อเรื่องดำเนินไปในกรุงโตเกียวกับตำบลยุโนะซะงิ (Yunosagi) อันเป็นตำบลสมมุติ ตามท้องเรื่อง ตำบลยุโนะซะงินั้นอยู่ชานเมืองนะนะโอะ จังหวัดอิชิกะวะ มีลักษณะเป็นชนบทเงียบสงบติดทะเล อากาศร่มเย็น มักมีนกกระสานวลออกเพ่นพ่านทั่วไปตามท้องถนน และมีเทศกาลซึ่งจัดขึ้นทุก ๆ เดือนตุลาคมเรียก "เทศกาลตามประทีป" (ぼんぼり祭り) ในเทศกาลนี้ พลเมืองจะแขวนโคมกระดาษเป็นทิวแถวไปตามสองข้างทางตั้งแต่วัดหลักเมืองเป็นต้นไป เพื่อให้เป็นแสงไฟนำทางเด็กหญิงซึ่งเป็นภูตจิ้งจอกประจำเมืองไปร่วมเทวสโมสรที่อารามหลวงอิซุโมะ (Izumo-taisha) ในจังหวัดชิมะเนะตามความเชื่อ อนึ่ง ผู้คนจะเขียนถ้อยคำอธิษฐานห้อยไว้กับโคมเพื่อภูตจิ้งจอกดังกล่าวจะได้นำส่งต่อให้แก่บรรดาเทพเจ้าที่มาประชุม ณ อารามนั้นด้วย
สื่ออื่น > มังงะ

เอโตะ ชิดะ (Eito Chida) ดัดแปลงอนิเมะนี้เป็นมังงะ ลงพิมพ์เป็นตอน ๆ ในนิตยสาร กังงังโจเกอร์ (Gangan Joker)  ของสำนักพิมพ์สแควร์เอนิกซ์ (Square Enix) ตั้งแต่ฉบับเดือนตุลาคม 2553 แล้วรวมเล่มจำหน่าย เล่มแรกเผยแพร่ตั้งแต่วันที่ 22 มีนาคม 2554 เล่มถัดมาวันที่ 22 กรกฎาคม ปีเดียวกัน ต่อมา จุง ซะซะเมะยุกิ (Jun Sasameyuki) เขียนมังงะภาคเสริมเรียก ฮะนะซะกุอิโระฮะ: กรีนเกิลส์กราฟฟิตี (Hanasaku Iroha: Green Girls Graffiti)  มีมิงโกะเป็นตัวนาง ลงเผยแพร่ในนิตยสารออนไลน์ เว็บคอมิกเก็กกิง (Web Comic Gekkin)  ของบริษัทบันไดวิชวล (Bandai Visual) ตั้งแต่วันที่ 1 กรกฎาคม 2554
สื่ออื่น > อนิเมะโรง

วันที่ 10 ธันวาคม 2554 บริษัทพีเอเวิกส์แถลงว่า ได้ดำเนินโครงการที่สองของอนิเมะนี้ โดยเป็นอนิเมะยาวชื่อ ฮะนะซะกุอิโระฮะโฮมสวีตโฮม เพื่อฉาย ณ โรงภาพยนตร์ญี่ปุ่นในปี 2555 ครั้นวันที่ 22 พฤษภาคม 2555 นิตยสาร กังงังโจเกอร์ ฉบับเดือนมิถุนายน 2555 ก็ได้ลงโฆษณาประชาสัมพันธ์อนิเมะโรงดังกล่าว และเว็บไซต์ผู้ถือสิทธิ์เผยแพร่ในต่างประเทศก็ได้ลงประกาศยืนยันข่าวนั้นด้วย ทว่า ยังมิได้กำหนดการฉายแต่ประการใด
| --- | --- |

ซ้าย: ป้ายสถานีรถไฟยุโนะชิงะซึ่งการรถไฟญี่ปุ่นให้ติดตั้งขึ้นเมื่อเดือนเมษายน 2555   ขวา: รถไฟในจังหวัดอิชิกะวะซึ่งประดับรูปตัวละครจากอนิเมะนี้
การตอบรับ > การตอบรับเชิงวิพากษ์

อนิเมะได้รับการวิพากษ์วิจารณ์ในทางบวกโดยทั่วกัน เว็บไซต์เมเนีย (Mania) ชื่นชมความสามารถของคานาเอะ อิโต ในการพากย์เป็นโอะฮะนะ กับทั้งสรรเสริญความสวยงามและคุณภาพของภาพเคลื่อนไหว ตลอดจนการดำเนินเรื่องราว แต่กล่าวว่า อนิเมะเริ่มเรื่องมาทำนองซ้ำซากจำเจ
เครือข่ายข่าวอนิเมะ (Anime News Network) ยกย่องความสมจริงและคุณภาพของภาพเคลื่อนไหว คณะนักพากย์ กับทั้งเพลงเปิดและปิดอนิเมะ นอกจากนี้ เห็นว่า ตัวละครออกแบบมาได้ดี มีลักษณะดึงดูดใจอย่างประจักษ์ชัด และมีอุปนิสัยที่ช่วยธำรงความสมจริงไว้ได้ โดยเฉพาะโอะฮะนะมีบุคลิกลักษณะยอดเยี่ยมเหนือตัวละครจำพวกโมะเอะที่ปรากฏอยู่ทั่วไป เครือข่ายข่าวอนิเมะยังว่า เมื่อเรื่องดำเนินไปเรื่อย ๆ ปฏิกิริยาระหว่างตัวละครทั้งหลายนั้นน่าประทับใจและมีความสมเหตุสมผล โดยเฉพาะอย่างยิ่ง ความสัมพันธ์ของโอะฮะนะกับมารดาและยายนั้นเขียนขึ้นได้ดีนักหนาทั้งยังชวนใจหวิวไปพร้อมกับตัวละครด้วย ที่สุดแล้ว เครือข่ายข่าวอนิเมะประเมินว่า อนิเมะเรื่องนี้เป็นหนึ่งในบรรดาที่ดีที่สุดสำหรับปี 2554 นั้น
การตอบรับ > การตอบรับทางความนิยม

สถานที่สมมุติหลาย ๆ แห่งในอนิเมะนั้นอ้างอิงสถานที่จริง เป็นต้นว่า โรงแรมคิสซุอิมีน้ำพุร้อนยุวะกุ (Yuwaku Hot Spring) ในเมืองคะนะซะวะ จังหวัดอิชิกะวะ เป็นต้นแบบ และสถานีรถไฟยุโนะชิงะได้แรงบันดาลใจจากสถานีรถไฟนิชิงิชิ (Nishigishi Station) เมืองนะนะโอะ จังหวัดอิชิกะวะ
เมื่ออนิเมะนี้ออกเผยแพร่ในกลางปี 2554 และได้รับความนิยมเป็นอันมาก ผู้คนมากมายก็หลั่งไหลไปเยี่ยมชมน้ำพุร้อนยุวะกุ ถึงขนาดทำให้โรงแรมในท้องที่นั้นและใกล้เคียงได้รับการจองเต็มทั้งสิ้นในเวลาเดียวกัน อย่างไรก็ดี แผ่นดินไหวและคลื่นสึนามิในปีนั้นเป็นเหตุให้มีผู้ถอนการจองไปถึงหนึ่งพันห้าร้อยคน ต่อมา การรถไฟญี่ปุ่นได้ติดตั้งป้ายสถานีรถไฟยุโนะชิงะขึ้นที่หน้าสถานีรถไฟนิชิงิชิในเดือนเมษายน 2555 ทั้งยังได้แต่งขบวนรถไฟในจังหวัดอิชิกะวะเป็นรูปตัวละครจากอนิเมะออกให้บริการ และจัดให้บรรดาผู้พากย์เป็นโอะฮะนะ มิงโกะ นะโกะ กับยุอินะบรรยายประวัติจังหวัดเปิดในรถไฟระหว่างโดยสารไปจังหวัดนั้น ตลอดจนจัดจำหน่ายสินค้าที่ระลึกต่าง ๆ เกี่ยวเนื่องกับอนิเมะนี้ เป็นต้นว่า ตุ๊กตาตัวละครแต่งเครื่องแบบเจ้าพนักงานรถไฟ เพื่อประโยชน์ในอันที่จะส่งเสริมการท่องเที่ยวด้วย
แหล่งข้อมูลอื่น

(ญี่ปุ่น) เว็บไซต์อย่างเป็นทางการ
(อังกฤษ) สาวเรียวกังหัวใจเกินร้อย (อนิเมะ) ที่เครือข่ายข่าวอนิเมะ
| ด ค กพีเอเวิกส์ |
| --- | --- |
ซีรีส์โทรทัศน์:  True Tears (2008)  Canaan (2009)  แองเจิลบีทส์! แผนพิชิตนางฟ้า (2010)  สาวเรียวกังหัวใจเกินร้อย (2011)  อนาเธอร์ (2012)  ทาริ ทาริ บทเพลงบรรเลงฝัน (2012)  เรดดาต้าเกิร์ล (2013)  ชิโมกาโมะ มหัศจรรย์ครอบครัวทานุกิ (2013)  Nagi-Asu: A Lull in the Sea (2013–2014)  Glasslip (2014)  Shirobako (2014–2015)  Charlotte (2015)  ฮารุจิกะกับปริศนาทำนองนั้น (2016)  Kuromukuro (2016)  ซากุระเควสต์ (2017)  ชิโมกาโมะ มหัศจรรย์ครอบครัวทานุกิ 2 (2017)  สู้เพื่อฝัน ม้าสาวเดอร์บี้ (2018)  Sirius the Jaeger (2018)  อิโรซุกุเซไคโนะอะชิตะคาระ (2018)  Fairy Gone (2019)  A3! (2020)  Appare-Ranman! (2020)  วันที่ฉันกลายเป็นพระเจ้า (2020)  อควาโทปแห่งทรายขาว (2021)  ขงเบ้ง เจาะเวลามาปั้นดาว (2022)  อากิบะเมดวอร์ (2022)  คู่หูคุณพ่อยอดนักฆ่า (2023)  จังหวะวัยรุ่น ว้าวุ่นหัวใจ (2023)  Sakuna: Of Rice and Ruin (2024)  มาโยนากะ พั้นช์ (2024)  นานาเระ ฮานะนาเระ (2024)  ฮิบิ วะ ซูงิเรโดะ เมชิ อูมาชิ (2025)  สามสาวสุดเท่มิคาโดโนะดันโก๊ะเกินคาด (2025)  จังหวะวัยรุ่น ว้าวุ่นหัวใจ 2 (TBA) 
ภาพยนตร์:  Professor Layton and the Eternal Diva (2009)  Mai no Mahō to Katei no Hi (2011)  สาวเรียวกังหัวใจเกินร้อย: Home Sweet Home (2013)  Maquia: When the Promised Flower Blooms (2018)  Shirobako Movie (2020)  ยินดีต้อนรับสู่โรงกลั่นโคมาดะ (2023) 
OVA/ONA:  แองเจิลบีทส์! แผนพิชิตนางฟ้า: Stairway to Heaven (2010)  The Other -Karma- (2012)  Exodus! Episode 1: Exit Tokyo (2015)  แองเจิลบีทส์! แผนพิชิตนางฟ้า: Hell's Kitchen (2015)  The Third Girls Aerial Squad Episode 1 (2015)  Charlotte (2016)  สู้เพื่อฝัน ม้าสาวเดอร์บี้ (2018) 
วิดีโอเกม:  Wild Arms 3 (2002)  Professor Layton and the Curious Village (2007)  Professor Layton and the Diabolical Box (2007)  Professor Layton and the Unwound Future (2008)  Triggerheart Exelica -Enhanced- (2009)  Professor Layton and the Last Specter (2009)  Professor Layton and the Miracle Mask (2011)  Professor Layton and the Azran Legacy (2013) 
 หมวดหมู่
พญาอนันตนาคราช

| พระยาอนันตนาคราช |
| --- | --- |
ราชาแห่งนาค
เทวรูปพระยาอนันตนาคราช ณ นครกาฐมาณฑุ ประเทศเนปาล
ชื่ออื่น: เศษะ, อนันตะ, อาทิเศษะ, ศังกรสนะ
ส่วนเกี่ยวข้อง: ลัทธิไวษณพ
ที่ประทับ: ไวกูณฐ์, เกษียรสมุทร, บาดาล
มนตร์: om śeṣanāgāya vidmahe anantāya ca dhīmahi tanno nāgaḥ pracodayāt
ข้อมูลส่วนบุคคล
คู่ครอง: นางนาคลักษมี
บุตร - ธิดา: นางสุโรจนา
บิดา-มารดา: พระกัศยปะ (บิดา) นางกัทรุ (มารดา)
พี่น้อง: หลายองค์รวมถึง พระมนสาเทวี, พญานาควาสุกรี, และ พญานาคตักษกะ
เศษะ (สันสกฤต: शेष, อักษรโรมัน: Śeṣa, แปลตรงตัว 'สิ่งที่เหลือหรือค้างอยู่'), หรือ เศษะนาคราช (สันสกฤต: शेषनाग, อักษรโรมัน: Śeṣanāga, แปลตรงตัว 'พญานาคราชเศษะ') และ อาทิเศษะ (สันสกฤต: आदिशेष, อักษรโรมัน: Ādiśeṣa, แปลตรงตัว 'พระยาเศษะนาค') เป็นพญานาค และ เป็นประมุขแห่งนาคผู้เป็นปฐมในศาสนาฮินดู ในคัมภีร์ปุราณะกล่าวว่าเป็นพญานาคผู้มีเศียรนับพันและเป็นหนึ่งในสาวกผู้ภักดีซึ่งได้ออกนามสรรเสริญพระคุณของพระวิษณุตลอดเวลา ในบางครั้งมักออกนามว่า อนันตะเศษะ ในประเทศไทย ออกนามของพญานาคตนนี้ว่า พญาอนันตะนาคราช
เทพปกรณัม > เทพชายา

พระชายาของพระองค์ คือ นาคลักษมี ตามที่ปรากฏในคัมภีร์ คระหะ สัมหิตา(Garga Samhita) และเป็นตัวแทนของเกษียรสมุทรชาวไทยทั่วไปที่นับถือพญานาคออกนามของพระนางว่าพระนางอุษาอนันตวดี
อวตาร

เทวรูปพระลักษณ์ในภาครามาอวตาร
พระพลราม(ชาวไทยมักออกนามว่า พระพลเทพ) ในภาคกฤษณะอวตาร.
ในเทพปกรณัม อวตารของพระยาอนันตนาคราชปรากฏในโลกมนุษย์ถึงหกครั้ง ในสัตยยุคทรงอวตารมายังโลกมนุษย์ในฐานะบัลลังก์อาสน์ของพระนรสิงห์ซึ่งทรงมากำราบหิรัณยกศิปุ
ในเตรตายุค พระยาอนันตนาคราชทรงอวตารมาเป็นพระลักษณ์ อนุชา(น้องชาย)ของพระราม) ซึ่งเป็นหนึ่งในบุคคลที่บทบาทมากในรามายณะที่สำคัญ พร้อมด้วยหนุมาน และ นางสีดา ชายาของเขา คือ นาคลักษมีได้อวตารติดตามมาด้วย คือ นางอุรมิลา ขนิษฐา(น้องสาว) ของนางสีดา
ในทวาปรยุค พระยาอนันตนาคราชปรากฏในโลกมนุษย์ในนามพระพลราม พระเชษฐา(พี่ชาย)ของพระกฤษณะ ในบางกลุ่ม นับถือว่าเป็นหนึ่งทศาวตารของพระนารายณ์ ชายาของเขา คือ นาคลักษมีได้อวตารติดตามมาด้วย คือ นางเรวดี ราชธิดาของพระเจ้ากฑุมี(Kakudmi)
นอกเหนืออนุทวีปอินเดียและศาสนาฮินดู

ในประเพณีของลัทธิบูชาพญานาคของศาสนาพื้นเมืองดั้งเดิมของไทยและวิญญาณนิยม พญาอนันตนาคราชได้รับความนิยมในการนับถือและกล่าวถึงเป็นอันดับรองจากพญานาคนามว่า ศรีสุทโธ แห่งป่าคำชะโนด อำเภอบ้านดุง จังหวัดอุดรธานี ภาคอีสาน ซึ่งสถานที่แห่งนี้เป็นศูนย์กลางของลัทธิบูชาพญานาคที่สำคัญในไทยนอกจากนี้ยังเป็นชื่อและสัญญาลักษณ์ของเรือพระที่นั่งอนันตนาคราชของขบวนพยุหยาตราทางชลมารคที่สำคัญของไทย
มีศาสนสถานหลายที่ที่อุทิศให้แก่เศษะนาคองค์นี้ โดยที่มีชื่อเสียงปรากฏได้แก่ ศาลพ่อปู่พญานาคอนันตนาคราช ณ จังหวัดมุกดาหาร ภาคอีสาน ซึ่งอยู่บริเวณใต้สะพานมิตรภาพไทย–ลาว 2 (มุกดาหาร–สะหวันนะเขต) และ ศาลพญาอนันตนาคราชเจ้าวิสุทธิเทวา ซึ่งอยู่ตรงข้ามสถานีตำรวจภูธรท่าอากาศยานสุวรรณภูมิ อันเป็นหนึ่งในศาลพญานาคทั้งสี่ที่สำคัญในฐานะเทพารักษ์ของอำเภอบางพลีซึ่งตั้งอยู่ทั้งสี่ทิศของบริเวณท่าอากาศยานสุวรรณภูมิ
ดูเพิ่ม

ยอร์มุงกันเดอร์
พระมนสาเทวี
นาค
พญานาค
นาคลักษมี
ปัทมานภสวามีมนเทียร
นับถือพญานาค
วาสุกรีนาค
บรรณานุกรม

Handa, Om Chanda (2004), Naga Cults and Traditions in the Western Himalaya, Indus Publishing, ISBN 978-8173871610
เพิ่มเติม

ananta supports the world (from mahAbhArata)
The Glories of Lord Ananta (from Śrimad Bhagavatam)
Ananta Shesha - The Legendary Serpent
Maha-Vishnu & Ananta Shesha
Image of ancient Vishnu and Shesha in deity form
บาสเกตบอล 3x3 ชิงแชมป์โลก 2023 – ทีมชาย

| รายละเอียดการแข่งขัน |
| --- | --- |
ประเทศเจ้าภาพ: ประเทศออสเตรีย
เมือง: เวียนนา
วันที่: 30 พฤษภาคม – 4 มิถุนายน
ทีม: 20
อันดับหลังจบการแข่งขัน
ชนะเลิศ:  เซอร์เบีย (6th ครั้ง)
รองชนะเลิศ:  สหรัฐ
อันดับสาม:  ลัตเวีย
อันดับสี่:  บราซิล
สถิติการแข่งขัน
MVP:  สตราฮินยา สโตยาชิช
← 2022 2025 → 
การแข่งขันบาสเกตบอล 3x3 ชิงแชมป์โลก จัดขึ้นที่กรุงเวียนนา ประเทศออสเตรีย ตั้งแต่วันที่ 30 พฤษภาคม ถึง 4 มิถุนายน ค.ศ. 2023 และมีผู้เข้าแข่งขัน 20 ทีม
เซอร์เบียคว้าแชมป์สมัยที่ 2 ติดต่อกันด้วยการชนะสหรัฐ และนับเป็นแชมป์ครั้งที่ 6 จากการแข่งขันทั้งหมด ขณะที่ลัตเวียได้เหรียญทองแดง
ทีมที่ผ่านการคัดเลือก

ทีมตัวแทนฟีบาทั้ง 5 โซน จาก 20 ทีมอันดับแรก รวมทั้งเจ้าภาพ ตามการจัดอันดับของสหพันธ์บาสเกตบอลนานาชาติได้ผ่านเข้ารอบสำหรับการแข่งขันครั้งนี้
| การแข่งขัน | วันที่ | เจ้าภาพ | จำนวนโควต้า | ทีมที่ผ่านการคัดเลือก |
| --- | --- | --- | --- | --- |
| ชาติเจ้าภาพ |  |  | 1 |  ออสเตรีย |
| ฟีบา 3x3 เอเชียคัพ 2022 | 6–10 กรกฎาคม 2022 |  สิงคโปร์ | 3 |  ออสเตรเลีย  ญี่ปุ่น  มองโกเลีย |
| ฟีบา 3x3 ยุโรปคัพ 2022 | 9–11 กันยายน 2022 |  กราทซ์ | 9 |  เบลเยียม  ฝรั่งเศส  เยอรมนี  ลัตเวีย  ลิทัวเนีย  เนเธอร์แลนด์  โปแลนด์  เซอร์เบีย   สวิตเซอร์แลนด์ |
| ฟีบา 3x3 อเมริคัพ 2022 | 4–6 พฤศจิกายน 2022 |  ไมอามี | 3 |  บราซิล  ปวยร์โตรีโก  สหรัฐ |
| ฟีบา 3x3 แอฟริกาคัพ 2022 | 3–4 ธันวาคม 2022 |  ไคโร | 1 |  มาดากัสการ์ |
| ฟีบา 3x3 เวิลด์คัพ รอบคัดเลือก | 6–7 พฤษภาคม 2023 |  เอลัต | 3 |  ฮังการี  อิสราเอล  สโลวีเนีย |
แฮร์รี่ พอตเตอร์กับห้องแห่งความลับ (ภาพยนตร์)

| แฮร์รี่ พอตเตอร์กับห้องแห่งความลับ |
| --- | --- |

กำกับ: คริส โคลัมบัส
เขียนบท: จากนิยายโดย เจ.เค. โรว์ลิ่ง   บทภาพยนตร์โดย สตีฟ โคลฟ
อำนวยการสร้าง: เดวิด เฮย์แมน
นักแสดงนำ: แดเนียล แรดคลิฟฟ์ รูเพิร์ท กรินท์ เอ็มม่า วัตสัน คริสเตียน คูลสัน เคนเนธ บรานาห์ อลัน ริคแมน เจสัน ไอแซ็กส์
กำกับภาพ: โรเจอร์ พาร์ค
ตัดต่อ: ปีเตอร์ โฮลน์
ผู้จัดจำหน่าย: วอร์เนอร์ บราเดอร์ส พิกเจอร์ส
วันฉาย:   3 พฤศจิกายน ค.ศ. 2002 (2002-11-03)  Odeon Leicester Square   15 พฤศจิกายน ค.ศ. 2002 (2002-11-15)  สหราชอาณาจักร   15 พฤศจิกายน ค.ศ. 2002 (2002-11-15)  สหรัฐอเมริกา
ความยาว: 161 นาที
ประเทศ: สหราชอาณาจักร สหรัฐอเมริกา
ภาษา: อังกฤษ
ทุนสร้าง: 100 ล้านดอลลาร์สหรัฐ
ทำเงิน: 879 ล้านดอลลาร์สหรัฐ
ก่อนหน้านี้: แฮร์รี่ พอตเตอร์กับศิลาอาถรรพ์
ต่อจากนี้: แฮร์รี่ พอตเตอร์กับนักโทษแห่งอัซคาบัน
ข้อมูลจาก IMDb
ข้อมูลจากสยามโซน
แฮร์รี่ พอตเตอร์กับห้องแห่งความวิเศษ (อังกฤษ: Harry Potter and the Chamber of Secrets) เป็นภาพยนตร์แนวแฟนตาซีออกฉายเมื่อ ค.ศ. 2002 กำกับโดย คริส โคลัมบัส และจัดจำหน่ายโย Warner Bros. Pictures ดัดแปลงจากนวนิยายชื่อเดียวกันของ J. K. Rowling ซึ่งเคยตีพิมพ์ครั้งแรกเมื่อ ค.ศ. 1998 เป็นภาคต่อของ แฮร์รี่ พอตเตอร์กับศิลาอาถรรพ์ (2011) และเป็นภาพยนตร์ลำดับที่ 2 ในชุดภาพยนตร์แฮร์รี่ พอตเตอร์ เป็นผลงานการเขียนบทของ Steve Kloves และอำนวยการสร้างโดย David Heyman เล่าเรื่องการผจญภัยของแฮร์รี่ พอตเตอร์ ในปีที่สองของการศึกษาในโรงเรียนคาถาพ่อมดแม่มดและเวทมนตร์ศาสตร์ฮอกวอตส์ ซึ่งทายาทของซัลลาซาร์ สลิธีริน ได้เปิดห้องแห่งความลับ และปลดปล่อยสัตว์ร้ายภายในออกมาทำให้ผู้คนในโรงเรียนกลายเป็นหิน นำแสดงโดย Daniel Radcliffe รับบทแฮร์รี่ พอตเตอร์ Rupert Grint รับบทรอน วีสลีย์ และ Emma Watson รับบทเฮอร์ไมโอนี่ เกรนเจอร์ นอกจากนี้ยังเป็นภาพยนตร์เรื่องสุดท้ายที่ Richard Harris มารับบทเป็นศาสตราจารย์อัลบัส ดัมเบิลดอร์ ก่อนที่จะเสียชีวิตในปีเดียวกันกับที่ภาพยนตร์เรื่องนี้ออกฉาย
ภาพยนตร์เรื่องนี้ออกฉายครั้งแรกในอังกฤษและอเมริกาเมื่อ 15 พฤศจิกายน ค.ศ. 2002 และประสบความสำเร็จทั้งด้านรายได้และเสียงวิจารณ์ โดยทำรายได้ไปทั้งหมดรวมทั่วโลกอยู่ที่ 879 ล้านดอลลาร์สหรัฐ เป็นภาพยนตร์ที่ทำรายได้สูงสุดเป็นลำดับที่ 7 ของปี ค.ศ. 2002 รองจาก ศึกหอคอยคู่กู้พิภพ ได้รับการเสนอชื่อเข้าชิงรางวัลหลายรางวัล รวมถึงรางวัล BAFTA สาขา Production Design, Sound, และ Special Visual Effects ยอดแย่
เนื้อเรื่องย่อ

ในปีที่ 2 ของแฮร์รี่ปีนี้ เขาไม่ได้รับจดหมายจากเพื่อนของเขาคนไหนเลย  และพบกับเอลฟ์ประจำบ้านที่ชื่อด๊อบบี้ที่มาเตือนภัยแฮร์รี่ ว่าปีนี้มีการวางแผน แผนที่ทำให้เกิดสิ่งเลวร้ายมาก และแฮร์รี่จะต้องไม่กลับไปโรงเรียนของเขา ในปีนี้ แต่แฮร์รี่ไม่ยอม จนเอลฟ์เสกขนมพุ๊ดดิ้งให้ลอยแล้วตกใส่หัวของแขกของลุงกับป้าเขา จนลุงของเขาขังแฮร์รี่ไว้ไม่ให้ไปไหน แต่คืนหนึ่งรอนมาช่วยแฮร์รี่และพาแฮร์รี่หนีไปที่บ้านโพรงกระต่าย
แฮร์รี่อยู่ที่บ้านตลอดปิดเทอม จนวันเปิดเรียน แผงกั้นชานชลาปิด แฮร์รี่และรอนติดอยู่ข้างนอก แต่เขาใช้รถเหาะขับไปฮอกวอตส์ แต่ก็ทำให้มักเกิ้ลมากมายเห็นพวกเขา และทำให้พวกเขาถูกกักบริเวณและเกือบถูกไล่ออก แฮร์รี่ได้รู้เรื่องการใช้คำเหยียดหยามของพวกผู้วิเศษที่จะเรียกพ่อมดแม่มดที่กำเนิดจากมักเกิ้ลว่า "เลือดสีโคลน" ซึ่งเป็นคำที่ไม่ใช้กันในปัจจุบันแล้ว แต่คำนี้เป็นคำที่มัลฟอยใช้เรียกเฮอร์ไมโอนี่
ในวันฮาโลวีนพวกเขาถูกกล่าวหาว่าเป็นคนเขียนตัวอักษรเลือดเตือนขู่ไว้บนกำแพง ว่า "ห้องแห่งความลับได้ถูกเปิดออกแล้ว เหล่าศัตรูของทายาทจงระวัง!" และแมวของภารโรงถูกทำให้กลายเป็นหิน หลังจากนั้นเขาก็ได้รับรู้ว่าห้องลับนั้นถูกสร้างโดย ซัลลาซาร์ สลิธิริน หนึ่งในผู้ก่อตั้งคนหนึ่งของโรงเรียน ฮอกวอตส์ ในห้องนั้นมีสัตว์ร้ายอาศัยอยู่ พวกแฮร์รี่สงสัยว่ามัลฟอยคือทายาทแห่งสลิธิรินตามที่กำแพงเขียน และเตรียมทำน้ำยาสรรพรสที่สามารถปลอมเป็นใครก็ได้
ในวันแข่งควิดดิชแฮร์รี่ถูกทำร้ายโดยลูกบลัดเจอร์ โดยเอลฟ์ประจำบ้านหรือด๊อบบี้เป็นคนเสกลูกบลัดเจอร์ให้ทำร้ายแฮร์รี่ หลังจากทีมแฮร์รี่ แฮร์รี่ต้องพักอยู่ในห้องพยาบาลเพราะต้องปลูกกระดูกใหม่ เนื่องจากตอนที่ลูกบลัดเจอร์อัดเขาแขนหัก จอมโม้กิลเดอรอย ล็อกฮาร์ตเสกให้กระดูกแฮร์รี่หายไป และในคืนนั้นเองลูกที่เกิดจากมักเกิ้ลคนหนึ่งถูกทำร้าย  ในชมรมการต่อสู้ตัวต่อตัวแฮร์รี่พบว่าตนเป็นพาร์เซลเม๊าท์หรือคนที่สามารถพูดภาษางูได้ และถูกคนสงสัยว่าเขาคือทายาทสลิธิลิน หลังจากนั้นนักเรียนก็ถูกทำร้ายอีกครั้ง แฮร์รี่ใช้น้ำยาสรรพรสปลอมตัวเป็นเพื่อนของมัลฟอยและรู้ว่ามัลฟอยไม่ใช่ทายาทสลิธิริน  แต่วันหนึ่งแฮร์รี่พบกับสมุดบันทึกของทอม ริดเดิ้ลในห้องน้ำ ในสมุดนั้นว่างเปล่า
วันหนึ่งแฮร์รี่เขียนข้อความลงในสมุดบันทึกและมีข้อความกลับมา และพบว่าทอม ริดเดิ้ลแสดงให้ดูความทรงจำว่าแฮกริดคือคนปล่อยให้สัตว์ร้ายให้ฆ่านักเรียนตายเมื่อ 50 ปีก่อน และสมุดบันทึกหายไป และเขาก็ต้องเดิมพันน้องสาวรอนที่ถูกจับตัวไป และแฮรี่ปราบบาซิลิสได้ด้วยดาบกริฟฟินดอร์
นักแสดง

แดเนียล แรดคลิฟฟ์ รับบทเป็น แฮร์รี่ พอตเตอร์
รูเพิร์ต กรินต์ รับบทเป็น รอน วีสลีย์
เอ็มมา วัตสัน รับบทเป็น เฮอร์ไมโอนี่ เกรนเจอร์
เคนเนธ บรานาห์ รับบทเป็น กิลเดอรอย ล็อกฮาร์ต
จอห์น คลีสซ์ รับบทเป็น เซอร์นิโคลัส เดอ มิมซี พอร์พิงตัน ( นิกหัวเกือบขาด )
ร็อบบี้ โคลทราน รับบทเป็น รูเบอัส แฮกริด
วอร์วิค เดวิส รับบทเป็น ฟิลิอัส ฟลิตวิก
ริชาร์ด กริฟฟิธส์ รับบทเป็น เวอร์นอน เดอร์สลีย์
ริชาร์ด แฮร์ริส รับบทเป็น อัลบัส ดัมเบิลดอร์
เจสัน ไอแซ็กส์ รับบทเป็น ลูเซียส มัลฟอย
อลัน ริคแมน รับบทเป็น เซเวอร์รัส สเนป
ฟิโอน่า ชอว์ รับบทเป็น เพ็ตทูเนีย เดอร์สลีย์
แมกกี้ สมิธ รับบทเป็น มิเนอร์ว่า มักกอนนากัล
จูลี่ วอลเตอร์ส รับบทเป็น มอลลี่ วีสลีย์
ความสำเร็จของภาพยนตร์

ถึงแม้ว่าจะทำรายได้ห่างจากภาคแรกเกือบ100 ล้านเหรียญ แต่แฮร์รี่ พอตเตอร์กับห้องแห่งความลับก็ใช้ทุนสร้างต่ำที่สุดในบรรดาแฮร์รี่ พอตเตอร์ทั้งทุกภาคทำให้ภาคนี้ทำรายได้ไปมากพอสมควร ทำให้ติดอยู่ใน20อันดับแรกของภาพยนตร์ที่สามารถทำรายได้มากที่สุดไปอย่างง่ายดาย แต่ถึงกระนั้นอุปสรรคต่อไปก็คือการที่คริส โคลัมบัสผู้กำกับขอลางานในภาคต่อไปทำให้ต้องหาผู้กำกับภาพยนตร์ภาคที่สามคนใหม่